title: • Soʻrovnomalar - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 148/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslik• Soʻrovnomalar. Bu usul yordamida qisqa vaqt ichida koʻp
  sonli insonlarning fikrini bilish olish mumkin. Soʻrovnomalar
  intervyu usuli bilan solishtirilsa, tahlilchining vaqtini sezilarli
  darajada tejaydi. Bunda so‘rovnomada ishtirok etgan har
  bir inson oʻz fikrining inobatga olinishini biladi. Shuningdek,
  barchaga soʻrovnomani toʻldirishdan oldin oʻz javoblarini
  koʻrib chiqish imkoniyati beriladi. Ushbu usulning kamchiligi
  shundaki, baʼzilar uni jiddiy qabul qilmasligi mumkin
  hamda intervyudan farqli ravishda, savollarni yarim yoʻlda
  oʻzgartirishning imkoni mavjud emas.
  • Hujjat toʻplash. Hujjatlar tashkilot haqida koʻplab
  ma’lumotlarni taqdim etadi. Baʼzi jarayonlar va
  protseduralar hujjatlarda qayd etiladi. Biroq kirish
  va chiqish hujjatlari ham oʻrganilishi kerak. Tahlilchi
  quyidagiga oʻxshash savollarga javob qidiradi: maʼlumotlar
  qanday toʻplanadi? Qanday maʼlumotlar toʻplanadi?
  Maʼlumotlar toʻplab boʻlingandan keyin nima qilinadi?
  Ushbu usulning kamchiligi shundaki, tashkilotda
  ishlamaydigan inson uchun hujjatlarni tushunish koʻpincha
  qiyin boʻlishi, ma’lumotni aniqlashtirish uchun kim
  bilandir intervyu qilish zarur boʻlishi mumkin. Shuningdek,
  hujjatlar har doim ham tizim haqidagi barcha jarayon
  va protseduralarni ochib bermaydi. Shu sababli ishlov
  berilmagan maʼlumotlar toʻplanishi, oʻrganilishi va qayd
  etilishi kerak. Baʼzan bu toʻplangan maʼlumotlarda
  boʻshliqlar mavjud joylarni ochib beradi. Bu esa
  chalkashlikni bartaraf etish uchun qoʻshimcha intervyu
  qilish kerakligini anglatadi.
  Bu kabi maʼlumot bilan ishlashning eng yaxshi usuli uni
  maʼlumotlarning tizim orqali oʻtishi va turli foydalanilayotgan
  fayllarni aks ettiruvchi diagrammada qayd etishdir. U
  tizimdagi barcha kiritilgan va chiqarilgan maʼlumotlarni
  hamda maʼlumotlar qanday qayta ishlanishini aniqlashi kerak.
  Shuningdek, unda fayllarni saqlash tafsilotlari va fayllarning
  aloqadorligi ham koʻrsatiladi. Tizimdagi qurilmalarni koʻrsatish
  uchun boshqa diagrammalardan foydalanish mumkin. Mavjud
  tizimning barcha xususiyatlari aniqlanishi kerak.
  Bu bosqichda joriy tizim haqidagi maʼlumotlarni yozib
  olayotgan va tahlil qilayotgan vaqtingizda, kiritilayotgan
  va chiqarilayotgan maʼlumotlarni aniqlay olish, joriy
  tizimni koʻrib chiqish va uning muammolarini aniqlay olish
  muhimdir. Taʼkidlash joiz, eski tizimning baʼzi qismlari juda
  yaxshi ishlayotgan boʻlishi hamda ularni oʻzgartirish uchun
  sarflanadigan vaqt va harakat oʻzini oqlamasligi mumkin. Bu
  dastlabki maʼlumot yangi tizim loyihasi haqida qarorlar qabul
  qilish va eski tizimdagi barcha muammolarning loyihalash
  bosqichida hal etilishini kafolatlash uchun kerak.
  Mavjud muammolarni hal qilishdan tashqari, har bir
  foydalanuvchining yangi tizimga boʻlgan talablarini aniqlash
  ham muhimdir. Bu talablar yangi tizimga kiritilishi mumkin.
  |
  | |